Za dosego boljših rezultatov pri zdravljenju neplodnosti je priporočljivo združiti in uporabiti  prednosti zahodne in vzhodne medicine. Akupunktura se pogosto uporablja v povezavi z drugimi načini zdravljenja neplodnosti. Poveča učinkovitost običajnih zdravil, ki jih pari jemljejo za povečanje plodnosti pri hormonskih terapijah. Uspešnost zanositve se ob sočasni uporabi akupunkture tako poveča kar za trideset odstotkov.
Uradno priznana medicina se fokusira predvsem na meritve hormonov in zdravljenje neplodnosti s hormonsko terapijo, s katero dosežejo oploditev jajčeca. Tradicionalna kitajska medicina pa se posveča holističnemu zdravljenju telesa. Zagovarja idejo, da neplodnost povzroča neravnovesje štirih vitalnih energij v telesu: življenjske energije Qi, ognjene, vodne in krvne energije ter neravnovesje štirih večjih sistemov v telesu: srčni, ledvični, vranični in jetrni sistem.
Z akupunkturo terapevt poskuša odpraviti neravnovesje sistemov v telesu in napolniti bistvene energije za povečanje možnosti zanositve. Tudi če koristite zdravljenje pri reproduktivnem endokrinologu, lahko z akupunkturo začnete spreminjati ravnovesje sistemov v organizmu in povečate možnost za zanositev. Terminologija v tradicionalni kitajski medicini se morda lahko nekoliko razlikuje od tiste, ki jo uporablja uradna medicina, vendar gre za drug način poimenovanja podobnih stvari in drugačen pogled na vaše zdravje. Zdravnik vam bo morda povedal, da imate znižano raven progesterona, terapevt, ki izvaja akupunkturo, pa bo rekel da vam primanjkuje ledvičnega ognja.
Ženska, ki si želi zanositi, naj bi s terapijami akupunkture pričela tri mesece pred načrtovano zanositvijo. Akupunktura ji bo pomagala vzpostaviti ravnovesje menstrualnega ciklusa in hormonskega sistema, na primer znižanje ravni testosterona in zvišanjem ravni hormonov, ki potujejo do jajčnikov. Zelo ugodno vpliva na dozorevanje foliklov in na ovulacijo. Akupunktura ima vpliv tudi na povečanje debeline sluznice maternice, kar pripomore k uspešnejši ugnezditvi oplojenega jajčeca. Pri moškem akupunktura lahko izboljša rezultate spermiograma. Akupunktura pozitivno vpliva na strukturo in morfologijo njihovih spermijev,  ter kvaliteto, kvantiteto in gibljivost semenčic v semenski tekočini.
Pri diagnostičnem pregledu zdravnik tradicionalne kitajske medicine poišče vzroke nepojasnjene neplodnosti in sestavi individualni načrt zdravljenja. Običajno se izvaja v kombinaciji akupunkture in zeliščnih prehranskih dopolnil, prilagojenih posamezniku ali posameznici. Akupunkturist obema terapijama pogosto doda še terapijo moksibustije. Kombinacija akupunkturnih točk, ki jih izbere akupunkturist, se lahko razlikuje iz tedna v teden glede na fazo menstrualnega cikla in napredek zdravljenja.
Za boljše rezultate pri zdravljenju neplodnosti se zdravljenje z običajnih 10 terapij lahko tudi podaljša. V primeru ženske neplodnosti pride pacientka na akupunkturo dan pred ovulacijo, na dan ovulacije in dan po ovulaciji. Po oploditvi jajčeca oziroma zanositvvi se akupunktura ne sme več izvajati na predelu trebuha. Zelo pomembno je, da akupunkturo izvaja izkušen akupunkturist, ker bi uporaba napačnih akupunkturnih točk lahko izzvala spontani splav.
Akupunktura nudi dodatno podporo pri krepitvi telesa tudi parom, ki se soočajo s pojasnjeno neplodnostjo in se zdravijo po metodah zahodne medicine s hormonskim zdravljenjem ali so se odločili za oploditev in vitro (IVF). Tradicionalna kitajska medicina po uspešni oploditvi pomaga nosečnici okrepiti telo, da je dovolj močno za donositev plodu. V veliko pomoč ji je pri vzpostavitvi ravnovesja v telesu in trdnega psihofizičnega stanja bodoče mamice.
Akupunktura ne stimulira le možnosti zanositve, ampak pozdrav telo bodoče mamice in očka. Ravnovesje v telesu je temelj zdrave nosečnosti. Če sta starša zdrava, bo tudi otrok prejel najboljše energije za rast in razvoj.